Den store milliardkæde har allerede åbnet en butik i Brønderslev. Men snart er den svenske discountgigant klar til at indtage Danmark for fuld kraft. Det skriver erhversmediet Finans. Inden for de kommende år planlægger Dollarstore at åbne 50 butikker i Danmark, fortæller butikkædens etableringschef, Peter Jakobsen. Og det er blandt andet Aalborg, som svenskerne har i kikkerten. - Vi har behov for meget store butikker og kommer ikke med et by-koncept. Vi jagter den gyldne placering, og jeg vil nødigt sætte begrænsninger. Ligesom resten af branchen kigger vi mod København, Aarhus, Odense og Aalborg, når vi skal åbne i bymidter, men der kan lægges mange flere til. Det kan også være forstæder,« siger etableringschefen uden at ville komme det nærmere, siger Peter Jakobsen til Finans. I Hjørring er Dollarstore allerede på vej med en ny butik. I Sverige omsatte Dollarstore i 2020/2021 for næsten 4 mia. svenske kr. Hvis Dollarstore rykker ind i Aalborg, bliver det med en butik på mindst 3.000 kvm, forsikrer etablieringschefen. I  dag har discountkæden to butikker i Danmark, nemlig i Brønderslev og Næstved.

Referat:
Den svenske discountkæde Dollarstore gør klar til en stor offensiv i Danmark, og det kan betyde nye indkøbsmuligheder i Nordjylland.